Na osnovu člana 29 Zakona o državnoj imovini ( „Sl.list Crne Gore „ 21/09,40/11 ) člana 45 stav 1 tačka 9 Zakona o lokalnoj samoupravi( Sl.list RCG 42/03,28/04,75/05, i „Sl.list Crne Gore13/06, 88/09,3/10,73/10,38/12,10/14,57/14 i 3/16) člana 31 Statuta Opštine Tivat (Sl.list RCG –opštinski propisi 40/04,26/06 i „Sl.list Crne Gore –opštinski propisi „12/11,21/11) Skupština opštine Tivat na sjednici održanoj dana \_\_\_\_\_\_\_\_\_\_\_\_\_\_\_\_\_\_\_ donijela je

O D L U K U

O učešću opštine Tivat u rješavanju stambenih pitanja

Član 1

 Opština Tivat će u rješavanju stambenih pitanja zaposlenih u JU Centar za kulturu, JU Sportska dvorana, DOO Radio Tivat i Turističkoj organizaciji Tivat, koji stambeno pitanje rješavaju preko „ Crnogorskog fonda za solidarnu stambenu izgradnju“ kroz zajednički program sa Opštinom Tivat.

Član 2

Učešće Opštine Tivat u rješavanju stambenih pitanja zaposlenih u pravnim licima iz člana 1 ove Odluke, koji su ostvarili pravo na kupovinu stanova pod povoljnijim uslovima, u skladu sa posebno sačinjenim rang listama , iznosi 158 eura po m2 što predstavlja 20% od cijene koštanja stambenog prostora ,koja je utvrđena u iznosu od 790,eura po m2.

 Ukupno učešće Opštine Tivat po ovom osnovu iznosi 65.827,54 eura

Član 3

Opština Tivat će na osnovu ove odluke sačiniti posebne sporazume sa korisnicima ove povoljnosti iz člana 1 ove odluke , a prema dostavljenim rang listama i potrebne dokumentacije za svakog ponaosob .

 Na osnovu istih nadležni Sekretarijat za finansije će izvršiti prenos sredstava.

Član 4

 Ova odluka stupa na snagu osmog dana od dana objavljivanja, a biće objavljena u „Službenom listu Crne Gore- opštinski propisi“

 Broj: \_\_\_\_\_\_\_\_\_\_\_\_\_\_\_\_\_\_ SKUPŠTINA

TIVAT, \_\_\_\_\_\_\_\_\_\_\_\_\_\_ 2016. Predsjednik Skupštine

 Ivan Novosel dipl.ecc

 O B R A Z L O Ž E NJE

Pravni osnov za ovu Odluku sadržan je u članu 29 Zakona o državnoj imovini kojim je utvrđeno da nepokretnim i pokretnim stvarima i drugim dobrima u državnoj imovini na kojima određena svojinska ovlašćenja vrši opština raspolaže nadležni organ opštine, dok je članom 45 Zakona o lokalnoj samoupravi i članom 31 Statuta utvrđeno da je nadležni organ u smislu ovog člana Skupština opštine .

 Razlozi za donošenje ove odluke su sadržani u činjenici da je Odlukom o rješavanju stambenih pitanja lokalnih službenika i namještenika utvrđena mogućnost da Opština učestvuje u rješavanju njihovih stambenih pitanja kada je u pitanju kupovina stana pod povoljnijim uslovima preko CFSSI i istom određen limit u utvrđivanju učešća opštine. U cilju izjednačavanja uslova za rješavanje stambenih pitanja zaposlenih u javnim ustanovama , organizacijama i subjektima čiji je osnivač opština a koji se finasiraju iz budžeta u cjelini ili većim dijelom , predložena je odluka kao u dispozitivu. Sporazumima koji će se sačiniti između korisnika ove povlastice i opštine definisaće se način isplate iste zavisno od toga da li su korisnici beneficije već izvršili obaveze prema Fondu ili nijesu.

Ova odluka zahtijeva finansijska sredstva u iznosu od **65.827,54** eura i ona će biti osnov za planiranje sredstava u Budžetu opštine za narednu 2017 godinu.

 Obrađivač Predlagač

Direkcija za imovinu i zastupanje Predsjednica Opštine